கேள்வி: மர்ரி மக்கள் என்பது என்ன?
பதில்: மர்ரி மக்கள் (''Marri''), பாகிஸ்தான் நாட்டின் தென்மேற்கில் உள்ள பலூசிஸ்தான் (பாகிஸ்தான்) வடகிழக்கில் பெரும்பான்மையாக வாழும் பழங்குடி மக்கள் ஆவர். இம்மக்கள் பலூச்சி மொழி பேசுகின்றனர். மர்ரி மக்கள் வாழும் பகுதிக்கு மேற்கில் சிபி மாவட்டம், வடக்கில் காக்கர் மக்கள் மற்றும் ''லோனி'' பிரிவு பஷ்தூன் மக்கள், கிழக்கில் கேத்ரான் மக்கள், தெற்கில் புக்தி மக்கள் வாழ்கின்றனர். பலுசிஸ்தான் விடுதலைப்படையில், பழங்குடி மர்ரி மக்கள் மற்றும் புக்தி மக்கள் அதிக உறுப்பினர்களைக் கொண்டுள்ளது.[https://www.bbc.com/tamil/articles/cq8yd99qvv0o பலூச் விடுதலை ராணுவம்: பாகிஸ்தானில் பயணிகளுடன் ரயிலை கடத்தி மிரட்டும் இவர்கள் யார்?] பிற பலூச்சி பழங்குடி மக்கள் போன்று மர்ரி மக்களும் நாடோடிகளாக கால்நடை மேய்த்தல் தொழிலை பரம்பரையாகச் செய்துவருகின்றனர். இம்மக்களில் பலர் பாகிஸ்தான் மற்றும் பலூசிஸ்தான் மாகாண அரசுகளில் முக்கியப் பணியிடங்களில் உள்ளனர்.